b'\n_START_ARTICLE_\nNacionalin\xc4\x97 \xc5\xa0kotijos galerija\n_START_PARAGRAPH_\nNacionalin\xc4\x97 \xc5\xa0kotijos galerija \xe2\x80\x93 meno muziejus Edinburge, turintis nacionalinio \xc5\xa0kotijos status\xc4\x85 (adr. The Mound, Edinburgh EH2 2EL). Galerijoje eksponuojami Europos tapybos k\xc5\xabriniai nuo ankstyvojo renesanso (XIV a.) iki postimpresionizmo (XIX a. pb.), bei \xc5\xa0kotijos dailinink\xc5\xb3 k\xc5\xabriniai i\xc5\xa1 1600 \xe2\x88\x92 1900 m. laikotarpio._NEWLINE_Galerijos lankymas nemokamas, i\xc5\xa1skyrus dedikuotas parodas. 2013 m. galerij\xc4\x85 aplank\xc4\x97 1,76 mln. lankytoj\xc5\xb3.\n_START_SECTION_\nIstorija\n_START_PARAGRAPH_\nGalerijos kertin\xc4\xaf akmen\xc4\xaf 1850 m. rugpj\xc5\xab\xc4\x8dio 30 d. paklojo princas Albertas. Pagal architekto William Henry Playfair projekt\xc4\x85 pastatytame pastate galerija atidaryta 1859 m. kovo 24 d. ir pastat\xc4\x85 dalijosi su \xc5\xa0kotijos dail\xc4\x97s akademija. 1882 m. po kolekcij\xc5\xb3 prapl\xc4\x97tim\xc5\xb3 dalis k\xc5\xabrini\xc5\xb3 buvo atskirti \xc4\xaf Nacionalin\xc4\x99 \xc5\xa0kotijos portret\xc5\xb3 galerij\xc4\x85 ir 1889 m. prad\xc4\x97ti eksponuoti atskirame muziejuje Edinburge.\n_START_SECTION_\nEksponatai\n_START_PARAGRAPH_\nKai kurie i\xc5\xa1 garsiausi\xc5\xb3 nacionalin\xc4\x97s \xc5\xa0kotijos galerijos eksponat\xc5\xb3:'